google/wiki40b huggingface dataset:
Αλέξανδρος Φαρνέζε, καρδινάλιος

Βιογραφία

Ήταν ο πρωτότοκος γιος τού Πέτρου-Λουδοβίκου δούκα της Πάρμας, Πλακεντίας & Κάστρο και της Τζερολάμα Ορσίνι, κόρης τού Λουδοβίκου Ορσίνι κόμη τού Πιτιλιάνο. Γεννήθηκε στο κάστρο της οικογένειας στο Βαλεντάνο της Τοσκάνης (νυν επαρχίας τού Βιτέρμπο). Ο πατέρας του ήταν νόθο τέκνο τού πάπα Παύλου Γ΄. 
Σπούδασε στη Μπολόνια μαζί με τον εξάδελφό του Γκοίντο Ασκάνιο Σφόρτσα ντι Σαντ Φιόρα. Έγινε μέλος τού Κολλεγίου τού Ανκαράνο, που είχε ιδρυθεί τον 15ο αι. από τον Πέτρο ντε Ανκαράνο για σπουδαστές, που ήθελαν εξειδίκευση στις νομικές σπουδές.
Το 1534 σε ηλικία 14 ετών ορίστηκε καρδινάλιος-διάκονος στο ναό τού Σαντ' Άντζελο στην Πεσκερία από τον πάππο του Παύλο Γ΄, ο οποίος είχε εκλεγεί πάπας δύο μήνες πριν. Το 1535 διορίστηκε ηγούμενος τιμητικά τού αββαείου τού Τρε Φοντάνε στη Βία Οστιένσε, μία θέση που την κράτησε ως το 1544. Το 1535 διορίστηκε επίσης ηγούμενος τιμητικά του Σαιντ Ετιέν ντε Καέν.

Συλλέκτης και προστάτης της Τέχνης

Τα κτήρια που οικοδόμησε ή ανακαίνισε είναι ο ναός τού Ιησού στη Ρώμη, η βίλλα Φαρνέζε στην Καπραρόλα, το παλάτσο Φαρνέζε κοντά στη λίμνη Μπρατσιάνο και η μονή Τρε Φοντάνε.
Έμεινε γνωστός για τη συγκέντρωση της μεγαλύτερης συλλογής Ρωμαϊκών γλυπτών, που μαζεύτηκαν σε ιδιωτικά χέρια από την Αρχαιότητα. Αφού κληρονομήθηκε στους ηγεμόνες των Βουρβόνων-Πάρμας, το μεγαλύτερο μέρος της βρίσκεται τώρα στη Νάπολη. Η γενναιοδωρία του προς τους καλλιτέχνες δημιούργησε μία πραγματική ακαδημία: στο ανάκτορο πού έκτισε στην Καπραρόλα, στη διαμονή του στο παλάτσο ντελλα Καντσελλαρία και -μετά την αποβίωση τού αδελφού του καρδιναλίου Ρανούτσο το 1565- στο παλάτσο Φαρνέζε. Στο τελευταίο οι καλύτεροι γλύπτες εργάστηκαν υπό την επιτήρησή του για την αποκατάσταση σπασμένων αρχαιοτήτων, ώστε να γίνουν πλήρη γλυπτά. Έγινε μεγάλος προστάτης καλλιτενών, όπως τού Ελ Γκρέκο. Υπό τη διεύθυνση τού εφόρου (curator) και βιβλιοθηκονόμου του, τού Φούλβιο Ορσίνι, αρχαιοδίφους και εικονογράφου, οι συλλογές των Φαρνέζε συστηματικοποιήθηκαν και εμπλουτίστηκαν. Ο Αλέξανδρος συνέλεγε αρχαία νομίσματα και παράγγελνε σύγχρονα μετάλλια. Είχε πίνακες τού Τισιανού, του Μιχαηλάγγελου, του Ραφαήλ και μία σημαντική συλλογή σχεδίων. Παρήγγειλε το αριστούργημα τού Τζούλιο Κλόβιο, που θεωρείται το τελευταίο μεγάλο εικονογραφημένο χειρόγραφο, τις Ώρες των Φαρνέζε, έργο που ολοκληρώθηκε το 1546, έπειτα από εννέα έτη δημιουργίας· τώρα βρίσκεται στη Βιβλιοθήκη Μόργκαν της Νέα Υόρκης. Το σπουδαστήριο, που κτίστηκε για να στεγάσει τη συλλογή αυτή, αργότερα ξανακτίστηκε ως Σατώ ντ' Εκουάν και τώρα είναι το Μουσείο της Αναγέννησης στο Εκουάν.
Το 1550 απέκτησε το βόρειο μέρος τού Παλατίνου λόφου στη Ρώμη, όπου στα βορειοδυτικά υπήρχαν ερείπια τού ανακτόρου τού Τιβερίου. Τα συμπλήρωσε και τα μετέτρεψε σε θερινή κατοικία με κήπους. Οι Κήποι Φαρνέζε έγιναν οι πρώτοι βοτανικοί κήποι στην Ευρώπη. Από αυτούς προέρχεται το όνομα τού φυτού Ακακία Φαρνεζιάνα, από το οποίο παράγεται το σημαντικό απόσταγμα Φαρνεζόλ.
Πόλεμος Γκοτζόσεον-Γιάν

Στα τέλη του 4ου αιώνα π.Χ., το φεουδαλικό κράτος των Γιάν επιτέθηκε στο βασίλειο Γκοτζόσεον. Η στρατιωτική αυτή εκστρατεία είχε αρχηγό τον Τσιν Κάι. Η εκστρατεία αυτή είχε ως αποτέλεσμα την κατάκτηση της χερσονήσου Λιαοντόνγκ από τους Γιάν.
Powerhouse (Deep Purple album)

Τα τραγούδια

1. Painted Horse - 5:19
από τις ηχογραφήσεις του δίσκου Who Do We Think We Are
2. Hush - 4:37
από τις ηχογραφήσεις του δίσκου Concerto for Group and Orchestra
3. Wring that Neck -  12:51
από τις ηχογραφήσεις του δίσκου Concerto for Group and Orchestra
4. Child in Time - 12:29
από τις ηχογραφήσεις του δίσκου Concerto for Group and Orchestra
5. Black Night - 4:59
από τις ηχογραφήσεις του δίσκου Made in Japan
6. Cry Free - 3:11
από τις ηχογραφήσεις του δίσκου Deep Purple in Rock
Αντώνης Φλούντζης

Βιογραφικό

Ο Αντώνης Φλούντζης γεννήθηκε στο Αιτωλικό το 1906 από πατέρα ναυτικό. Σπούδασε Ιατρική στο Πανεπιστήμιο Αθηνών και από τα φοιτητικά χρόνια εντάχθηκε στην ΟΚΝΕ. Αργότερα έγινε μέλος του ΚΚΕ. Για τους αγώνες του με το φοιτητικό και λαϊκό κίνημα διώχθηκε πολλές φορές. Κρατήθηκε συνολικά 24 χρόνια, με διοικητικές αποφάσεις, σε φυλακές και στρατόπεδα συγκέντρωσης, χωρίς ποτέ να υπογράψει δήλωση μετανοίας.
Κρατήθηκε στην Ακροναυπλία, στα Στρατόπεδα συγκέντρωσης Λάρισας και Χαϊδαρίου, στις Φυλακές Αβέρωφ, στην Μακρόνησο, στον Αη Στράτη, στα Αντικύθηρα, στην Τρίπολη, και από την δικτατορία του 1967 στα Γιούρα και στο Παρθένι της Λέρου. Σαν γιατρός πρόσφερε τις υπηρεσίες του στους συγκρατουμένους του. Στο Στρατόπεδο συγκέντρωσης Χαϊδαρίου ήταν ο υπεύθυνος γιατρός του στρατοπέδου. Τον Σεπτέμβριο του 1952, εξόριστος στον Αη Στράτη, προσέφερε ιατρική νοσηλεία στον εκεί εξόριστο Κώστα Γαβριηλίδη και μετά το θάνατό του στο νησί τον μετέφερε στην Αθήνα μαζί με την κόρη του Γαβριηλίδη.
Μετά την απελευθέρωση από τους Γερμανούς, όσο καιρό ήταν ελεύθερος, πήρε δραστήρια μέρος στο λαϊκό κίνημα και ιδιαίτερα στους αγώνες του κλάδου του.
Αποφυλακίστηκε από τα Αντικύθηρα το 1962. Το 1967 η Χούντα των Συνταγματαρχών τον εκτόπισε στα Γιούρα και στο Παρθένι της Λέρου, απ' όπου αποφυλακίστηκε στις 30-10-1968 για λόγους υγείας. Μετά την οριστική αποφυλάκισή του άσκησε το ιατρικό επάγγελμα στην Αθήνα.
Πέθανε στην Αθήνα τον Γενάρη του 1988 και τάφηκε στο Γ’ Νεκροταφείο Αθηνών. Ήταν παντρεμένος με την Κατίνα Φλούντζη και είχε μια κόρη την Διάνα.
NGC 7380

Το NGC 7380 είναι ανοικτό σμήνος και νεφέλωμα, το οποίο ανακάλυψε η Καρολίν Χέρσελ το 1787. Ο Ουίλιαμ Χέρσελ το κατέγραψε στον κατάλογό του ως H VIII.77. Πρόκειται για αρκετά μεγάλο νεφέλωμα στον αστερισμό Κηφέα. Η παρατήρησή του είναι πολύ δύσκολη και συχνά απαιτεί πολύ σκοτεινό ουρανό και φίλτρο O-III.
Ευρωπαϊκό Πρωτάθλημα Στίβου 2012 – 5000 μέτρα ανδρών

Τα 5000 μέτρα Ανδρών του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκαν στο Ολυμπιακό Στάδιο του Ελσίνκι στις 27 Ιουνίου.
XHamster

Το xHamster είναι μια ιστοσελίδα παροχής βίντεο πορνογραφικού περιεχομένου, η οποία έχει τα κεντρικά γραφεία της στην Λεμεσό στην Κύπρο. Τον Νοέμβριο του 2015 ήταν στην θέση 72 της κατάταξη του Alexa, κάτι που την τοποθετεί στις 100 πρώτες ιστοσελίδες του κόσμου από άποψη επισκεψιμότητας.

Διαφημίσεις με κακόβουλο λογισμικό

Ο ερευνητής Conrad Longmore ισχυρίζεται ότι οι διαφημίσεις που παρουσιάζονται από την ιστοσελίδα, διαπιστώθηκε ότι περιείχαν κακόβουλο λογισμικό (malware), το οποίο εγκαθιστούσε επιβλαβή αρχεία στις συσκευές των χρηστών χωρίς την άδειά τους. Ο Longmore ισχυρίστηκε στο BBC ότι δύο δημοφιλείς ιστοσελίδες —το xHamster και το Pornhub— ήταν οι πιο μεγάλες απειλές.
Βασίλι Κοσόι

Βιογραφία

Ήταν γιος τού Ντμίτρι πρίγκιπα τού Ζβενίγκοροντ & της Μόσχας και της Αναστασίας των Ρουρικιδών, κόρης τού Γιούρι πρίγκιπα τού Σμολένσκ. Ο πάππος του Ντμίτρι τού Ντον (Donskoy) άλλαξε τον παλαιό νόμο διαδοχής, που όριζε διάδοχο τον επόμενο αδελφό και έθεσε κληρονόμους τους γιους του, πρώτα τον Βασίλι Α΄ και μετά τον Γιούρι. Όμως ο Βασίλι Α΄ άλλαξε τον νόμο, κάνοντας διάδοχο τον γιο του Βασίλι Β΄. Ο Γιούρι αντέδρασε και το αποτέλεσμα ήταν δύο εμφύλιες διαμάχες.
Στην αρχή ο Γιούρι αποδέχθηκε την αντιβασιλεία, που τού έδωσε ο Βασίλι Β΄, ο οποίος όταν ενηλικιώθηκε το 1433, εξεγέρθηκε. Ο Γιούρι νίκησε τις δυνάμεις τού ανιψιού του και αυτοανακηρύχθηκε μέγας πρίγκιπας της Μόσχας. Σύντομα όμως μετά απεβίωσε το 1434 και ο γιος του Βασίλι Κοσόι έγινε μέγας πρίγκιπας. Όμως ο αδελφός τού τελευταίου, ο Ντμίτρι Σεμιάκα αρνήθηκε τη διαδοχή αυτή και ένωσε τις δυνάμεις του με αυτές τού Βασίλι Β΄. Νίκησαν τον Βασίλι Κοσόι, ο οποίος δραπέτευσε από τη Μόσχα το 1435. Η αποφασιστική μάχη του εμφυλίου δόθηκε το 1435 κοντά στο χωριό Σκοργιάτιν της επαρχίας Ροστόβ, όπου ο Κοσόι ηττήθηκε, φυλακίστηκε και έπειτα τυφλώθηκε.
Νεοελληνική τέχνη

Η νεοελληνική τέχνη είναι μορφή τέχνης από την περίοδο μεταξύ της ανεξαρτησίας της χώρας του και του 20ού αιώνα. Δεδομένου ότι η ηπειρωτική Ελλάδα ήταν υπό οθωμανική κυριαρχία και για τέσσερις αιώνες, δεν ήταν μέρος των Αναγεννησιακών και καλλιτεχνικών κινήσεων που της Δυτικής Ευρώπης. Ωστόσο, ελληνικά νησιά όπως η Κρήτη και τα Ιόνια νησιά ήταν για μεγάλο χρονικό διάστημα υπό την κυριαρχία των Βενετών ή άλλων ευρωπαϊκών δυνάμεων και έτσι μπόρεσαν να αφομοιώσουν καλύτερα τις ριζικές αλλαγές που έλαβαν χώρα στην Ευρώπη κατά τον 14ο-18ο αιώνα. Η Επτανησιακή Σχολή είναι ένα παράδειγμα καλλιτεχνικού κινήματος στην Ελλάδα. Ως εκ τούτου, υπήρξαν διαφορετικές καλλιτεχνικές τάσεις στην ελληνική κοινωνία. Η νεοελληνική τέχνη μπορεί να θεωρηθεί ότι έχει διαμορφωθεί κυρίως από τις ιδιαίτερες κοινωνικοοικονομικές συνθήκες της Ελλάδας, τη μεγάλη ελληνική διασπορά σε όλη την Ευρώπη και τη νέα ελληνική κοινωνική ελίτ, καθώς και τις εξωτερικές καλλιτεχνικές επιρροές, κυρίως από τη Γερμανία και τη Γαλλία.
Η νεοελληνική τέχνη αρχίζει να αναπτύσσεται την εποχή του Ρομαντισμού. Οι Έλληνες καλλιτέχνες απορρόφησαν πολλά στοιχεία από τους ευρωπαίου. Το Μόναχο, ως σημαντικό διεθνές κέντρο τεχνών εκείνης της εποχής, ήταν ο τόπος όπου η πλειοψηφία των Ελλήνων καλλιτεχνών του 19ου αιώνα επέλεξε να σπουδάσει.
Εξέγερση των σκλάβων της Βιρτζίνια

Η εξέγερση των μαύρων σκλάβων της Βιρτζίνια (1831) ήταν η μεγαλύτερη και βιαιότερη επανάσταση σκλάβων που σημειώθηκε σε όλη την ιστορία των ΗΠΑ, αλλά και μοναδική για το λόγο πως δεν προδόθηκε, όπως άλλες, από τους ίδιους τους πρωταγωνιστές της, ενώ για πρώτη φορά ανάδειξε το νομιμοφανές πέπλο που κάλυπτε με επιμέλεια το θεσμό της δουλείας στις Νότιες Πολιτείες των Ηνωμένων Πολιτειών. Η υπόθεση αυτή αποτέλεσε την κορύφωση μιας σταδιακά αυξανόμενης έντασης που επικρατούσε μεταξύ μαύρων και λευκών τη δεκαετία του 1830 στη Βιρτζίνια, λόγω της οικονομικής κρίσης, συνδυαστικά με το μεγάλο πολλαπλασιασμό των σκλάβων, γεγονότα που προκάλεσαν την εκατέρωθεν αντιπαλότητα.

Ιστορικό της εξέγερσης

Επικεφαλής και εμπνευστής της αιματηρής στάσης ήταν ο 30χρονος (γεννημένος το 1800) μαύρος σκλάβος Νατ Τέρνερ («Nat Turner») με το προσωνύμιο «προφήτης της ελευθερίας», ο οποίος στις 21 Αυγούστου του 1831 ξεκίνησε μια πορεία μαζί με 6 αρχικά, οπαδούς του προς την πόλη Ιερουσαλήμ της Κομητείας του Σαουθάμπτον στη Βιρτζίνια των ΗΠΑ, η οποία χαρακτηρίσθηκε από δολοφονίες δουλεμπόρων, κλοπή όπλων και προσηλυτισμό νέων μελών. Την επόμενη κιόλας ημέρα από την έναρξη της εκστρατείας της, η ομάδα του Τέρνερ αριθμούσε ήδη 70 άτομα, ενώ ο απολογισμός της δράσης της συνοψιζόταν σε 59 φόνους (10 άνδρες, 14 γυναίκες, 35 παιδιά) Οι αρχές της Κομητείας κινητοποιήθηκαν άμεσα επιστρατεύοντας 3.000 άνδρες, ωστόσο χρειάσθηκαν περισσότεροι από 2,5 μήνες έως ότου να εντοπισθεί και να συλληφθεί ο υποκινητής της σφαγής, που ανακαλύφθηκε στην κρυψώνα του από έναν χωρικό και οδηγήθηκε αλυσοδεμένος στην Ιερουσαλήμ. Εκεί, προσήχθη σε δίκη, καταδικάσθηκε και τελικά εκτελέσθηκε με απαγχονισμό μαζί με 16 από τους συντρόφους του, στις 11 Νοεμβρίου της ίδιας χρονιάς.
Ελληνική Βιομηχανία Οχημάτων

Ιστορία

Ιδρύθηκε το 1972 με την επωνυμία ΣΤΑΓΙΕΡ ΕΛΛΑΣ ΑΒΕ, ως θυγατρική τις αυστριακής Steyr, και κατασκεύαζε (αρχικά κάνοντας απλή συναρμολόγηση, με σταδιακά αυξανόμενο ποσοστό εγχώριας κατασκευής εξαρτημάτων) φορτηγά, τανκς, και τρακτέρ της αυστριακής εταιρείας στην Ελλάδα.
Το 1987 μετονομάσθηκε σε ΕΛΛΗΝΙΚΗ ΒΙΟΜΗΧΑΝΙΑ ΟΧΗΜΑΤΩΝ (ΕΛΒΟ) ΑΒΕ, και ο πλήρης έλεγχος της εταιρείας πέρασε στο Ελληνικό Δημόσιο. Τον Αύγουστο του 2000, μετά από διεθνή διαγωνισμό, το 43% των μετοχών της εταιρείας, καθώς και το μάνατζεμεντ πέρασαν στην κοινοπραξία των εταιρειών του ομίλου Μυτιληναίος και ΜΕΤΚΑ Α.Ε. Το 2011 ο Όμιλος Μυτιληναίου μεταβίβασε τον έλεγχο πίσω στο Ελληνικό Κράτος έναντι συμβολικού τιμήματος ενός ευρώ.
Το 2001 παρουσίασε το πρωτότυπο αυτοκίνητο Aletis, ένα μικρό καμπριολέ σχεδιασμένο από το γραφείο Pininfarina.

2014-2019

Η ΕΛΒΟ τέθηκε σε καθεστώς ειδικής εκκαθάρισης το 2014. Ο πρώτος διαγωνισμός για την πώληση της εταιρείας ακυρώθηκε και ο δεύτερος κρίθηκε άγονος. Η νέα κυβέρνηση της Νέας Δημοκρατίας τον Ιούλιο του 2019 πέρασε της αρμοδιότητες της ΕΛΒΟ στο υπουργείο ανάπτυξης και επενδύσεων.
Στις 3 Αυγούστου ο υπουργός ανάπτυξης και επενδύσεων Άδωνις Γεωργιάδης ανακοίνωσε δημόσια πως θα υπάρξει μέσα στον Σεπτέμβρη του 2019 3ος διαγωνισμός για την ιδιωτικοποίηση της ΕΛΒΟ.
Τα προς εκποίηση περιουσιακά στοιχεία της ΕΛΒΟ, βάσει της τελευταίας προκήρυξης, είναι:
1.Ακίνητα
i. Ένα οικόπεδο έκτασης 190.206,97 τ.μ. στο οικοδομικό τετράγωνο (ΟΤ) 25 της Βιομηχανικής Περιοχής της Σίνδου.
ii. Ένα οικόπεδο έκτασης 76.957 τ.μ. στο οικοδομικό τετράγωνο (ΟΤ) 26 της Βιομηχανικής Περιοχής της Σίνδου.
iii. Ένα οικόπεδο έκτασης 5.322 τ.μ. στο οικοδομικό τετράγωνο (ΟΤ) 26 της Βιομηχανικής Περιοχής της Σίνδου.
2. Κτηριακές εγκαταστάσεις ευρισκόμενες στη Βιομηχανική Περιοχή Σίνδου Θεσσαλονίκης.
3. Εξοπλισμός.
4. Δικαιώματα Πνευματικής και Βιομηχανικής ιδιοκτησίας: το σήμα και ο διακριτικός τίτλος «ΕΛΒΟ», και κάθε άλλο δικαίωμα βιομηχανικής και πνευματικής ιδιοκτησίας, όπως τεχνογνωσία, σχέδια, άδειες ΙΤ και πατέντες που έχει κατοχυρώσει η εταιρεία.

Υποδομή

Οι εγκαταστάσεις της ΕΛΒΟ βρίσκονται στη Βιομηχανική Περιοχή Σίνδου της Θεσσαλονίκης, καταλαμβάνουν έκταση 270.000 τ.μ. με καλυμμένη επιφάνεια 60.000 τ.μ. Διαθέτουν εγκατεστημένη ισχύ 8.660 KW και θερμική ισχύ 17,5 MW.
Η εταιρεία προχώρησε στην πιστοποίηση του συστήματος Διαχείρισης Ποιότητας σύμφωνα με το σύνολο των απαιτήσεων του Ευρωπαϊκού Προτύπου ΕΛΟΤ ΕΝ ISO 9001:2000 μέσω του TÜV HELLAS, (μέλος του Γερμανικού Οργανισμού Πιστοποίησης RWTÜV και του TÜV CERT). Ο έλεγχος γίνεται για τα στρατιωτικά οχήματα με κρατική διασφάλιση σειράς AQAP100.
Τζων Μπάνταμ

Οικογένεια και σπουδές

Ο Τζων Μ. Μπάνταμ γεννήθηκε στο Λούτον της Αγγλίας και ήταν γιος του ανώτατου αξιωματικού του αμερικανικού στρατού Χένρυ Λη Μπάνταμ τζούνιορ (Henry Lee Badham, Jr.) και της Αγγλίδας ηθοποιού Μαίρης Ιόλα Μπάνταμ (το γένος Χιούιτ). Ο πατέρας του, που καταγόταν από το Μπέρμιγχαμ (Αλαμπάμα), μετακόμισε με την οικογένειά του στις ΗΠΑ όταν ο Τζων ήταν μόλις δύο ετών. Ο πατέρας του Τζων ήταν αεροπόρος σε αμφότερους τους Παγκόσμιους Πολέμους και μετά τον θάνατό του εισάχθηκε στο «Alabama Aviation Hall of Fame», ενώ μετά την αποστράτευσή του, έγινε επιχειρηματίας κτηματομεσίτης, όπως και ο παππούς τού Τζων, ο οποίος ήταν συνεταίρος με τον Γουόκερ Πέρσυ, παππού του συγγραφέα Γουόκερ Πέρσυ.
Ο Τζων μεγάλωσε στο Μάουντεν Μπρουκ, πόλη-προάστιο του Μπέρμιγχαμ της Αλαμπάμα. Πήγε σε καλό ιδιωτικό σχολείο (Indian Springs School) και σπούδασε στο γνωστό Πανεπιστήμιο Γέιλ.
Η μικρότερη αδελφή του Τζων, η Μαίρυ Μπάνταμ (γενν. 1952), ήταν υποψήφια για Όσκαρ Β΄ γυναικείου ρόλου για τον ρόλο της «Σκάουτ» Φιντς στην ταινία Σκιές και σιωπή (η νεαρότερη στην ιστορία). Συνεργάσθηκε με τον αδελφό της στο Let's Kill Uncle (1966) του Γουίλιαμ Κάσλ.
Η πρώην σύζυγος του Μπάνταμ είναι το πρώην μοντέλο Jan Speck, γνωστή από το αμερικανικό τηλεπαιχνίδι The New Treasure Hunt.

Σταδιοδρομία

Ο Τζων Μπάνταμ εργάσθηκε επί χρόνια στην τηλεόραση, πριν το ντεμπούτο του στον κινηματογράφο το 1977 με την ταινία Πυρετός το Σαββατόβραδο, μια μεγάλη παγκόσμια επιτυχία με πρωταγωνιστή τον Τζον Τραβόλτα, τον οποίο ανέδειξε. Τα Παιχνίδια πολέμου (1983), με πρωταγωνιστή τον Μάθιου Μπρόντερικ, είναι η άλλη ταινία που τον χαρακτήρισε, αντλώντας από τον φόβο πυρηνικών επιθέσεων κατά τον Ψυχρό Πόλεμο, ενώ ήταν μία από τις πρώτες ταινίες που ασχολήθηκε με τους ερασιτέχνες χάκερ.
Στην τηλεόραση ο Μπάνταμ σκηνοθέτησε για τη Night Gallery του Ροντ Σέρλινγκ και τη σειρά του A&E Network The Beast (2009).
Αναφορά στον Ανδρέα Εμπειρίκο

Περιεχόμενο

Σήμερα εάν δεν έχεις τίποτα να κερδίσεις απ' αυτό που κάνεις σε κοιτάζουν όλοι με ανοιχτό στόμα.
— Οδυσσέας Ελύτης, Αναφορά στον Ανδρέα Εμπειρίκο
Ο Οδυσσέας Ελύτης ήταν ένας ποιητής που αγωνίστηκε για ελευθερία και δημιουργικότητα ενάντια σε μία κακώς εννοούμενη παράδοση. Σύμμαχος, φίλος και δάσκαλος σε αυτή τη μεγάλη πορεία υπήρξε ο Ανδρέας Εμπειρίκος: «Ο Εμπειρίκος ήταν ο μεγάλης αντοχής αθλητής της φαντασίας, με γήπεδο την οικουμένη ολάκερη και διασκελισμό τον Έρωτα». Στα Ανοιχτά χαρτιά ο Ελύτης περιγράφει την πρώτη του συνάντηση με τον Ανδρέα Εμπειρίκο, μόλις εικοσιτεσσάρων ετών ο ίδιος και τριαντατεσσάρων ο Εμπειρίκος, το 1935: «Η συνδιάλεξή μας ήταν περισσότερο μια σειρά από επιφωνήματα εκπλήξεων παρά ένας κανονικός διάλογος. Εγώ έβλεπα στο πρόσωπό του ένα πλάσμα περίπου μυθικό που είχε φάει και πιει με τους θεούς μου. Εκείνος, πάλι, το απροσδόκητο λαχείο ενός νέου ομοϊδεάτη μέσα στη φιλολογική έρημο των Αθηνών. Ήταν γραφτό, ήταν φυσικό μάλλον, να γίνουμε φίλοι. Φίλοι, με μια φιλία που, μολονότι διήνυσε, όπως θα έλεγε ο Κάλβος, "το τέταρτον του αιώνος", δεν κινδύνεψε ποτέ από τίποτε, ούτε για μια στιγμή. Την πρώτη γέφυρα την είχε ρίξει ο Υπερρεαλισμός.» «[Κ]άναμε ατέλειωτες συζητήσεις ή επιχειρούσαμε θαυμαστές εκστρατείες για την ανακάλυψη των έργων του Θεοφίλου που είχε πεθάνει μόλις ένα χρόνο πριν.»
Η Αναφορά στον Ανδρέα Εμπειρίκο γράφτηκε το 1977, δύο χρόνια μετά τον θάνατο του Εμπειρίκου το 1975, και αποτελείται από δεκατέσσερα μέρη. Είναι ένα σχετικά ολιγοσέλιδο κείμενο στο μέγεθος μίας νουβέλας ή ενός μεγάλου διηγήματος (69 σελίδες στη μικρού σχήματος αυτοτελή έκδοση, 53 σελίδες στη μεγάλου σχήματος έκδοση του Εν λευκώ).
Το περιεχόμενό του είναι ένας συνδυασμός της βιογραφίας και των έργων του Εμπειρίκου, της φιλίας των δύο ποιητών και εν τέλει της ίδιας της ποίησης. Ο Ελύτης από τα έργα του Εμπειρίκου (Υψικάμινος, Ενδοχώρα, Οκτάνα, Αι γενεαί πάσαι ή Η σήμερον ως αύριον και ως χθες, Γραπτά ή προσωπική μυθολογία, Αργώ ή Πλους αεροστάτου, Ζεμφύρα ή Το μυστικόν της Πασιφάης, κ.ά.) στέκεται ιδιαίτερα στο έργο ζωής του ποιητή: Ο Μέγας Ανατολικός.
Εξαίρεται από τον Ελύτη η αγαθότητα, η αθωότητα και η παιδική αφέλεια του Εμπειρίκου.
«Πάρε τη λέξη μου» λέει ο Ανδρέας Εμπειρίκος «δώσε μου το χέρι σου». […] Αν υπάρχει κάτι που περνάει από χέρι σε χέρι, αυτό είναι η ανθρωπιά.
— Οδυσσέας Ελύτης, Αναφορά στον Ανδρέα Εμπειρίκο
Εθνική Οδός 3 (Ελλάδα)

Μελλοντική Ανάπτυξη

Στα τέλη της δεκαετίας του 1980, κατασκευάστηκαν παρακάμψεις στις πόλεις του Τυρνάβου και της Ελασσόνας, αλλά σύμφωνα με σχέδια του 2002 τέθηκε η μετατροπή ολόκληρης της οδού σε έναν νέο αυτοκινητόδρομο από τη Λάρισα στην Κοζάνη και στη συνέχεια ως τη πόλη Μπίτολα στην ΠΓΔΜ. Κατά τη διάρκεια της δεκαετίας του 2000, δόθηκαν σε κυκλοφορία τμήματα αυτοκινητοδρόμου, βόρεια της Λάρισας και βόρεια της Κοζάνης έως και την Πτολεμαΐδα. Τα υπόλοιπα τμήματα εγκαταλείφθηκαν, καθώς δεν υπάρχουν εργολαβίες, αλλά ούτε και εξαγγελίες από την κυβέρνηση.

Τμήμα Κοζάνη - Λάρισα

Το συγκεκριμένο τμήμα εξαγγέλθηκε το 2010. Εχεί συζητηθεί πολλές φορές η κατασκευή ενός κλειστού αυτοκινητοδρόμου που θα ξεκινάει από την διασταύρωση με την Εγνατία Οδό ως συνέχεια του Α27 θα φτάνει στην Λάρισα σε ενδεχομένως μια διασταύρωση με τον Α1 ή τον Α4. Παρ' όλα αυτά η ολοκλήρωση του συγκεκριμένου τμήματος θα ολοκληρωθέι τη πενταετία 2021-2025. Το 2011 το Υπουργείο Περιβάλλοντος ενέκρινε τους περιβαλλοντικούς όρους για το έργο «Κατασκευή και λειτουργία του οδικού τμήματος Μικρό Ελευθεροχώρι έως το Σαραντάπορο της Εθνικής Οδού Λάρισας - Κοζάνης (Εθνική Οδός 3)». Ο νέος οδικός άξονας θα κατασκευαστεί παράλληλα και σε μικρή απόσταση από το σημερινό δρόμο ενώ η συνολική χάραξη αφορά μήκος περίπου 12 χιλιομέτρων ενώ συμπεριλαμβάνονται σημαντικά τεχνικά έργα όπως ανισόπεδος κόμβος στα Σέρβια, γέφυρες, άνω και κάτω διαβάσεις, οχετοί, κάθετες οδοί, παράπλευρο οδικό δίκτυο. Όμως το συγκεκριμένο τμήμα αντιμετωπίζει προβλήματα ως προς την χρηματοδότησή του, με το πιθανότερο σενάριο να ενταχθεί σε κάποιο πρόγραμμα ΕΣΠΑ.
Παπανικολαίικα Αχαΐας

Ιστορία

Τα Παπανικολαίικα οικίστηκαν το 1870-1880 από την οικογένεια Παπανικόλα από τη Γουρζούμισσα (Λεόντιο).
Αναγνωρίστηκαν οικισμός στις 18/12/1920 και προσαρτήθηκαν στην κοινότητα Κράλη· Στις 16/10/1940 επίσημα καταργήθηκε επίσημα ως οικισμός και έκτοτε αποτελεί οικισμό του χωριού Άγιος Νικόλαος Κράλης.
Τυποποίηση

Με τον οικονομικό και εμπορικό όρο τυποποίηση (στην αγγλική standardization), ή απλούστερα στάνταρντς, χαρακτηρίζεται γενικά η ανάπτυξη ειδικών προτύπων βάσει των οποίων ακολουθείται στη συνέχεια η παραγωγή μεγάλων ποσοτήτων προϊόντων, ειδικότερα βιομηχανικών, που να μπορούν μεταξύ τους να συναρμολογούνται, χωρίς άλλες προσαρμογές. Έτσι με τον τρόπο αυτό διευκολύνονται τα βιομηχανικά εργοστάσια στη παραγωγή ανταλλακτικών με εξαιρετική μείωση κόστους παραγωγής τους.
Στην ουσία το ακολουθούμενο κάθε φορά πρότυπο αποτελεί ένα συγκεκριμένο υπόδειγμα προδιαγραφών επί του οποίου και ακολουθεί η βιομηχανική γραμμή παραγωγής του συγκεκριμένου προϊόντος. Το πρότυπο μπορεί να αφορά όργανα, μηχανήματα που χρησιμοποιούνται για έλεγχο και μετρήσεις διαφόρων χαρακτηριστικών των προϊόντων όπως μέγεθος, χρώμα, βάρος κ.λπ. ή ακόμα τύπους, σκίτσα - σύμβολα χρήσης, μεταφοράς, ή ενεργειών που θα πρέπει ν΄ ακολουθηθούν.
Για τον συντονισμό της παραγωγής προτύπων, προς αποφυγή μιας άναρχης ανάπτυξης αυτών κατέστη ανάγκη να τεθεί αυτός υπό βιομηχανικές ενώσεις ή ασφαλέστερα υπό κυβερνητικό έλεγχο. Έτσι δημιουργήθηκαν τα εθνικά πρότυπα τυποποίησης γενικής αποδοχής. Την αποστολή αυτή επιτελεί στις ΗΠΑ το Εθνικό Αμερικανικό Ινστιτούτο Τυποποίησης (ANSI). Με την έντονη δε ανάπτυξη του διεθνούς εμπορίου τον συντονισμό σε διεθνές πλέον επίπεδο ανέλαβε η Διεθνής Οργάνωση Τυποποίησης (IOS).

Σημαντικοί σταθμοί στην έννοια του διεθνούς συντονισμού τυποποίησης ήταν η καθιέρωση αρχικά του Γραφείου μέτρων και σταθμών, όπου ακολούθησε ο καθορισμός του διεθνούς μετρικού συστήματος. Επίσης η ίδρυση της Διεθνούς Ομοσπονδίας Εθνικών Ενώσεων Τυποποίησης (ISA) το 1926, την οποία διαδέχθηκε το 1947 η IOS.
Στην Ελλάδα την ευθύνη συντονισμού τυποποίησης έχει ο Ελληνικός Οργανισμός Τυποποίησης (ΕΛΟΤ) που ιδρύθηκε το 1976 με τον Νόμο 372/1976.
Πλατανιά Δράμας

Ιστορία

Στα τέλη του 19ου αιώνα η Πλατανιά ήταν χωριό στο καζά της Δράμας της Οθωμανικής Αυτοκρατορίας. Σύμφωνα με τις στατιστικές του Βασίλη Καντσόφ («Μακεδονία, Εθνογραφία και Στατιστική») μέχρι το 1900, η Πλατανιά είχε 900 κατοίκους, όλοι Τούρκους. Μετά τον Δεύτερο Βαλκανικό πόλεμο προσαρτήθηκε στην Ελλάδα.
Μετά τον Α΄ Παγκόσμιο Πόλεμο, οι Τούρκοι εκδιώχθηκαν και Έλληνες πρόσφυγες εγκαταστάθηκαν στο χωριό. Το 1927 το χωριό μετονομάστηκε σε Πλατανιά. Μέχρι το 1928 το χωριό ήταν απόλυτα προσφυγικό με 238 οικογένειες και συνολικά 1010 άτομα.
Wonder Woman

Ιστορικά στοιχεία

Η πρώτη εμφάνιση του Γουόντερ Γούμαν έγινε στο τεύχος 8 του περιοδικού All Star Comics τον Δεκέμβριο του 1941. Μαζί με τον Σούπερμαν (Superman) αποτελούν τους πρώτους υπερήρωες και είναι από τους πιο δημοφιλείς χαρακτήρες ιστοριών κώμικ.
Η Γουόντερ Γούμαν ανήκει στην αμερικάνικη εταιρεία DC Comics η οποία και εκδίδει τις ιστορίες του.

Δυνάμεις και ικανότητες

Η Diana απεικονίζεται ως μια αριστοτεχνική αθλήτρια, ακροβάτισσα, μαχήτρια και στρατηγός, εκπαιδευμένη και έμπειρη σε πολλές αρχαίες και σύγχρονες μορφές ένοπλης και άοπλης μάχης, συμπεριλαμβανομένων των αποκλειστικών  πολεμικών τεχνών των Αμαζόνων. Σε ορισμένες εκδόσεις, η μητέρα της την εκπαιδευτεί, όπως Wonder κορίτσι, για μια μελλοντική καριέρα ως Wonder Woman. Παρουσιάζεται ως ιδιαίτερα εκπαιδευμένη στη χρήση των Αμαζονίων βραχιολιών της για να σταματήσει τις σφαίρες και να ξέρει να χρησιμοποιεί χρυσό λάσο που έχει στην κατοχή της.Ο Μπάτμαν την αποκάλεσε κάποτε η «καλύτερη σώμα με σώμα μαχήτρια στον κόσμο". Η σύγχρονη εκδοχή του χαρακτήρα είναι γνωστό ότι χρησιμοποιεί ωστική κυματική δύναμη όταν το κρίνει αναγκαίο. Έχει επίσης γνώση στην ψυχολογία, όπως κάνουν οι Αμαζόνες αδερφές της.